open-index/open-wikipedia-markdown huggingface dataset:
Sierra de Santa Cruz (Sobrepuerto)

:*Iste articlo tracta sobre o cerro de Sant Cocobat en Sobrepuerto, tamién conoixiu como de Sant Blas. Ta atros emplegos de Sant Cocobat se veiga *'Sant Cocobat (desambigación)**, y ta Sant Blas se veiga **Sant Blas (desambigación)**.''


A **sierra de Santa Cruz** ye un [[sarrato (orografía)|sarrato]] (''sensu stricto'') d'a [[Auturía|sierra d'a Oturía]] que s'adintra en o [[Sobrepuerto]], dica o [[cuello Basarán]] (en os arredols de [[Basarán]]) y marca buena cosa d'a divisoria d'auguas entre os dos cursos principals de Sobrepuerto: a [[cuenca hidrografica|cuenca]] d'o [[barranco d'Oliván]] y a d'o [[barranco de Forcos]].

A serreta comienza en a partida de monts que se conoix como «de [[Sant Cocobat]]», recibindo por ixo o nombre de **cerro de Sant Cocobat** por ixa part, y remata aman de Basarán en un [[tozal]] que se conoix popularment como **cerro de Sant Blas''' por una ermita que i hai alto. O toponimo «de Santa Cruz» se troba asociau, mas que mas, a la loma que se prolarga entre la un y l'atro mont (loma Santa Cruz). A palabra «cerro» s'ha documentau en Sobrepuerto con un significau sinonimo de «sarrato» que no ye o mesmo que tiene en aragonés en cheneral.

O cerro u sarrato, que tiene forma ueste-este y dimpués chira progresivament dica norte, desparte la valle de Cortiellas con a suya man sud (dita «valle de Sant Cocobat» en o suyo sector alto) contra la valle d'o barranco de Bergusa (afluent d'o barranco d'Oliván), que ye la suya man norte. As dos valles se deseparan bien luego, chirando a d'o barranco de Bergusa ta norte y dimpuesas nor-ueste de camín ta o Galligo, mientres que o barranco de la Valle de Cortiellas (dimpués barranco de la Pera) marcha ueste→este dica o Forcos.

## Orografía

O «cerro» ranca d'a man oriental de la Oturía en una zona de vechetación rala colonizada d'abrinzons, que enantes yera pratos, a on que encara se conserva una mallata dita de Santa Cruz. En os primers metros por a on que comienza a deseparar-se d'a montanya d'a Oturía i hai un cuello, que se conoix popularment como «cuello de Sant Cocobat» y comunica as dos baixants d'o sarrato. No s'ha d'entivocar iste «cuello de Sant Cocobat», de menors proporcions, con o puerto de Sant Cocobat (chusto en a man cuentra d'a cabonera d'a valle de Cortiellas), o cual comunica o Sobrepuerto con o parache de Santa Orosia.

A sierra forma, a partir d'ixe puesto, una loma con alturas cuasi contino a redol d'os 1500 mslm, y forma un segundo cuello entre as dos versants que ha nombre de cuello Cortiellas cuan pasa a ran d'iste despoblau. A pista que une os nuclios de Basarán, Cortiellas y Ciellas con o puerto de Santa Orosia y, a o suyo traviés, con Yebra de Basa, resigue paralela la cresta superior d'a serreta pero bels metros mas t'abaixo por a man solana.

## Referencias
Sant Cocobat (desambigación)

**[[Sant Cocobat]]** (d'o latín <*CŪCŪPHATE*) ye venerato como santo en o Cristianismo. Se crei que pedricó en diferents puestos d'o que en l'actualidat ye Catalunya y fue executato (marturiato seguntes a Ilesia Catolica) en l'anyo 304, mientres a dita persecución de Dioclecián.

Antimás de a iste santo, Sant Cocobat puede trobar-se en a toponimia d'Aragón en:
## [[Sobrepuerto]]
***[[Cerro de Sant Cocobat]]**. Parte d'o sarrato de Santa Cruz que pende dende la Oturía.
***[[Valle de Sant Cocobat]]**. Nombre alternativo que recibe o cabo alto d'a valle de Cortiellas. 
***[[Ermita de Sant Cocobat (Sobrepuerto)]]**. ermita, actualment en enrunas, d'a on que viene la toponimia relacionata.
***Cuello de Sant Cocobat**. Cuello sobre o cerro debantdito. Se veiga Sierra de Santa Cruz (Sobrepuerto).
***Fuent de Sant Cocobat**. Fuent que se troba en as garras d'a Outuría, en a partida de Sant Cocobat, y fa parte d'o sistema de fuents d'o Reguero de l'Auturía.
***Cubillo de Sant Cocobat**. Cubillo de montanya en as garras d'a Outuría por a part de Sant Cocobat, a o canto d'a fuent anterior.
***Barranco de Sant Cocobat**. Afluent menor que, con bels atros, da lugar a o barranco de la Valle (Sobrepuerto). 
***[[Puerto de Sant Cocobat]]**. Puerto de montanya que, entre as garras d'a Outuría y a dita Punta Corona (1638 m), da acceso a o puerto de Santa Orosia.

## Referencias

## Se veiga tamién

*Sant Cugat del Vallès.
Puerto de Santa Orosia

O dito **puerto de Santa Orosia** ye un prato natural de grans dimensions situato en un altiplano en as garras de la Oturía, en o termin municipal de Yebra de Basa (comarca de l'Alto Galligo, Uesca). Se troba encaballetato entre a valle de Basa y o Sobrepuerto, deseparato por sendas lomas de la una y de l'atro, anque l'acceso mas fácil ye dende a primera, a traviés d'o dito puerto de Sobás, dende o lugar homonimo.

O prato se troba en posición de cantimplano con un deslivel muit suau, entre os 1500 y os 1600 mslm, y coincide en cota altitudinal con os acuiferos de la Oturía (que en atros puestos forman o sistema d'os ditos «reguers» de la Oturía), razón por a cual i amaneixen numerosas fuents y vivers. O parache ye especialment conoixiu porque se i troba la ermita de Santa Orosia (sieglos XVI y XVII), a redol d'a cual se dan cita cada 25 de chunio (diada d'a santa) romeus de diferents lugars d'a redolada, que i puyan en romería.

## Mugas
A principal buega d'o parache ye a montanya d'a Oturía, totalment en norte d'o prato. Tamién se troba deseparato de Sobrepuerto por o tozal d'a Punta Corona (1638 m) y o de Sant Cristóbal (1623 m). Dende o cabo alto d'a valle de Cortiellas (Sobrepuerto) se i puede arribar a traviés d'o puerto de Sant Cocobat, a 1581 mslm, entre la Oturía y Corona. Dende Sasa de Sobrepuerto s'amana una pista forestal que i penetra a traviés d'o cuello de las Tres Cruces, como tamién o fan os camins que puyan dende Fandiello, Orús y Espín (o cabo alto d'a valle de Basa).

Contra la valle de Basa, o deseparan a punta d'o Zoque, o mallo d'Isún (1657 m) y o mallo de Satué (1610 m). O camino que i puya por aman d'o Zoque, dende Yebra, tiene unas cuantas ermitas menors, como a de l'Angusto, Escoroniellas y Arrodiellas, y as conoixitas ermitas rupestres de Yebra de Basa: a de Sant Cornelio, a ilesia d'as Cuevas y a ermita de Santa Barbara.

## Referencias

## Se veiga tamién

*Santa Orosia.
*Romería de Santa Orosia.
Javier Navarrete

**Javier Navarrete** naixito de Teruel  en 1956 ye un compositor de musica ta cintas de cine, series de televisión y cortometraches, que en l'anyo 2006 estió nominato a o Premio Goya y a l'Oscar a la Millor Banda Sonora por a musica d'a cinta *[[El laberinto del fauno]]*.

Ha composato as bandas sonoras de dos cintas de terror dirichitas por Guillermo del Toro: *[[El espinazo del diablo]]* y El laberinto del fauno.

## Cintas con banda sonora suya
* **, 2015.
* *[[Byzantium]]*, 2012.
* *[[Wrath of the Titans]]* (2012).
* *[[The Laundry Warrior]]* (2009).
* *[[Cracks]]* (2009).
* *[[Inkheart]]* (2009).
* *[[Fireflies in the garden]]* (2008).
* *[[Mirrors]]* (2008).
* *[[El laberinto del fauno]]* (2006).
* *[[La máquina de bailar]]* (2006).
* *[[Yo, puta]]* (2004).
* *[[El punto sobre la i]]* (2003).
* *[[Sara (pel·lícula)|Sara]]* (2003).
* *[[Platillos volantes]]* (2003).
* *[[Naúfragos]]* (2002).
* *[[Trece campanadas]]* (2002).
* *[[El espinazo del diablo]]* (2000).
* *[[El mar]]* (2000).
* *[[Me llamo Sara]]* (1999).
* *[[99.9]]* (1997).
* *[[Andrea (cinta)|Andrea]]* (1995).
* *[[Susanna (cinta de 1995)|Susanna]]* (1995).
* *[[Manila (cinta)|Manila]]* (1991).

## Vinclos externos
*  Javier Navarrete en IMDb.
Pedro de la Cabra

**Pedro de la Cabra**, naixiu de Teruelen o sieglo XV estió un medico aragonés y con orichen chudieva, que se convirtió a lo Cristianismo como consecuencia de a persecución d'os no-cristianos. Vivió en Zaragoza.

Ye l'autor de dos composicions en aragonés feitas enta 1436. As trobó Encarnación Marín Padilla en l'Archivo de Protocolos Notarials de Zaragoza en o mes de chulio de 1994.

## Coplas contra la corrupción

## Coplas sobre o castigo

## Referencias
Meleagris gallopavo domesticus

:*Ista pachina fa referencia a o pavo domestico. Ta atros emplegos d'o termin *pavo* se veiga *'Pavo (desambigación)**.''


O **pavo** u **pavostre*' (d'o [[Idioma latín|latín]] <*pavus*, «[[Pavo cristatus|pavo reyal]]», ) ye a variedat domestica d'a [[especie]] *Meleagris gallopavo*, un [[Aves|au]] [[Gallinaceae|gallinacia]] nativa d'[[America d'o Norte]], de gran mida, criada ta l'[[alimentación]] humana por a suya [[carne]] y, en muita menor mesura, os suyos [[uevo]]s.

Anque actualment a parola *pavo* se refiere mas que mas a ista especie, o pavo ye un animal que fue trayito d'America dimpués d'a [[colonización]] de 1492, y l'emplego d'o nombre que se documenta enantes fa referencia a lo *Pavo cristatus''.

## Referencias

## Vinclos externos
Aragoneses (Segovia)

**Aragoneses** ye un lugarón historico castellano d'o municipio de Santa María la Real de Nieva, en a provincia de Segovia; dica 1969, municipio independient.
## Evolución demografica

## Oríchens
Con a fin d'atrayer repobladors cristianos ta villas y ciudaz en periglo d'expedicions musulmanas, s'atorgaban previlechios a los lugars (fuers, cartas de población). En 1088, por mandato d'Alifonso VI de Leyón y Castiella a lo conte Remón de Borgonya —que casó en 1091 u 1092 con a filla d'o rei, donya Urraca—, lo concello de Segovia enceta lo proceso repoblador d'a suya albala (*alfoz de Segovia*, en castellano). Isto se fa con chents de procedencias diversas; especialment, navarros, riochanos y aragoneses.

Asinas, se creya **Aragoneses** a principios d'o sieglo XII con chents d'o reino d'Aragón. Bi ha fins politicas y estratechicas, influyindo lo rei d'Aragón Alifonso I (1104-1134) —casau con donya Urraca, viuda de Remón de Borgonya (en 1107) y reina de Castiella (1109-1126)— en a repoblación de la dita albala.

## Escudo
En o escudo, la francha superior tiene la leyenda *Alfonso I. Año 1114* y en lo quatrón inferior ezquerro está lo sinyal d'Aragón, con barras verticals; en lo quatrón inferior dreito está lo sinyal de Castiella.
## Ilesia de Santo Domingo de Silos
Sobre los repuis d'una antiga ilesia d'arquitectura popular de materials pobres, se construyió l'actual ilesia de Santo Domingo de Silos, d'estilo plateresco, enta 1550. A capiella se fizo fer en 1676 a lo mayestro Pedro Amo.

## Fiestas
* Santo Domingo de Silos, 20 d'aviento.

## Vinclos externos
* https://web.archive.org/web/20160703042054/http://www.segoviayprovincia.com/Pueblos.asp?l=38&p=49

## Referencias
Cuello Basarán

:*Iste articlo tracta sobre o cuello Basarán. Ta atros emplegos d'o toponimo Basarán se veiga *'Basarán (desambigación)**.''
 
O **cuello Basarán''' ye un puerto de montanya menor en l'interior d'a comarca tradicional de Sobrepuerto, en o Pireneu aragonés. Se troba a bels 500 metros de distancia d'o nuclio despoblau de Basarán, que le da nombre, y a bels 150 d'a campa dita de la Cruz de Basarán, en o termin municipal de Broto (actual comarca de Sobrarbe).

Con es suyos 1.425 metros d'altitut, ye o mas baixo d'os puertos interiors de Sobrepuerto. Se troba en o punto a on que s'une o cerro de Sant Blas con o tozal d'a Pinosa, estribacions respectives d'a sierras d'Auturía y Erata. O cuello ye, por tanto, o punto d'unión natural d'as dos sierras, y desepara la cuenca d'o barranco de Forcos (afluent de l'Ara) contra la d'o barranco d'Oliván (afluent d'o Galligo).

## Puertos de Sobrepuerto
O mesmo nombre de Sobrepuerto ye un toponimo derivau de l'abundanza de puertos en a redolada. En o pasau, cuasi todas as comunicacions d'ista comarca con l'exterior s'heban de fer a traviés d'iste tipo de pasos naturals, pus o cauce d'os cursos d'augua que l'abandonan no gosa estar practicable a piet.

### Puertos interiors
*Cuello d'Ainielle.
*Cuello Basarán.
*Cuello Cortiellas.
*Cuello de Sant Cocobat.

### Puertos exteriors
Contra la valle de l'Ara:
*Cuello Otal.
*Cuello Pelopín.
*Collada de Fuendes Blancas.
*Collada de Feners.
Contra la valle de Basa:
*Collau de Petralba.
*Collada de la Cruz.
*Collada d'o Cuezo.
*Cuello de las Tres Cruces.
*Puerto de Sant Cocobat.
Contra la valle d'o Galligo:
*Portiello de lo Reguero (en o puerto de Santa Orosia).
*Portiello de Leramaza (por a part d'Ainielle).
*Puerto d'o Boalar (Ainielle).

## Referencias

## Se veiga tamién
*Puerto de Santa Orosia.
*Ermita de Santa Orosia (Yebra de Basa).
*Sierra d'Erata.
*Auturía.
*Sierra d'a Manchoya.
Perchta

**Perchta** u **Berchta** (en aragonés *Berta*), tamién conoixida como **Percht** y atras variants, yera o nombre d'una antiga diosa pagana d'as rechions alpinas de l'aria lingüistica altochermanica superior. O suyo nombre significa "a mas brillant" (en alto alemán antigo *beraht, bereht*, d'o proto-chermanico **brehtaz*) y ye probablement relacionau con o *Berchtentag* u fiesta d'a Epifanía. Eugen Mogk cita una etimolochía alternativa, atribuyendo l'orichen d'o nombre *Perchta* a o verbo alto alemán antigo *pergan*, que significa "amagau" u "cubierto".

Por un regular s'identifica a Perchta como provenient d'un orichen común con a diosa Holda y atras feguras femeninas d'o folclore alemán (se veiga Frija-Frigg). D'alcuerdo con Jacob Grimm y Lotte Motz, Perchta ye a fegura equivalent a Holda en as rechions d'o sud, tenendo as dos o papel de "guardián d'as bestias" y apareixiendo mientres os Doce días de Nadal. En as diferents representacions Perchta amaneixe prencipalment en dos formas; puet estar polida y blanca como a nieu como diz o suyo propio nombre u viella y fiera.

Grimm diz que Perchta u Berchta ye conoixida "chustament en aquellas rechions altochermanicas superiors a on Holda no'n ye, como en Suabia, en Alsacia, en Suiza, en Bavera y en Austria."

D'alcuerdo con Erika Timm, Perchta surte d'una amalgama de tradicions chermanicas, pre-chermanicas y probablement celtas en as rechions alpinas dimpués d'as invasions barbaras en l'Alta Edat Meya.

## Nombres de Perchta
Perchta tien muitos nombres diferents pendendo d'a epoca y a rechión: Grimm lista en alto alemán antigo os nombres de *Perahta* y *Berchte* como os prencipals (en o títol d'o capítol correspondient), seguius por *Berchta* y *Frau Berchta*, asinas como as variants *Behrta* y *Frau Perchta*. En Baden, Suabia, Suiza y bellas rechions eslovenas, yera dita por un regular *Frau Faste* (a muller d'as temporas), Pehta u *Kvaternica*, en esloveno. En atros puestos yera conoixida como *Posterli,* *Quatemberca* u *Fronfastenweiber*.

En o sud d'Austria, entre os eslovenos de Carintia, bi heba una forma masculina de Perchta conoixiu como *Quantembermann*, en alemán, u *Kvaternik*, en esloveno (l'hombre d'as cuatre temporas). Grimm pensaba que o suyo equivalent masculín ye *[[Berchtold]].*

## Se veiga tamién
* Befana.
* Berchtoldstag.
* Cazataire maldito.
* Krampus.
* Perchten.

## Referencias
Piero della Francesca

**Piero della Francesca** o **Piero di Benedetto de' Franceschi**, naixito de Sansepolcro, (Provincia de Arezzo, Toscana, Italia) o 1416 y muerto en Sansepolcro (Provincia d'Arezzo, Toscana, Italia) o 12 d'octubre de 1492, estió un pintor y matematico italiano d'o Renaiximiento.

## Galería

Imachen:Misericorde.jpg|Polittico della misericordia.
Imachen:Resurrection.JPG|Resurreción
Imachen:Piero della Francesca 017 a.jpg|Sueño de Costantino.


Imachen:Piero della Francesca 041.jpg|Nadividad.
Imachen:Piero, flagellazione 11.jpg|Flagellazione di Cristo.
Imachen:Piero, battesimo di cristo 04.jpg|Battesmo de Cristo.


## Vinclos externos
Parada nupcial

A **parada nupcial** (pronunciato /nunˈθjal/, "nuncial") ye una exhibición u conchunto de rituals d'exhibición que fan os eixemplars d'animals d'un sexo concreto con a finalidat d'atrayer-se a os eixemplars d'o sexo contrario, pa reproducir-se.

As formas mas tipicas de parada nupcial son visuals, especialment frecuents entre as aus, peixes y belatros organismos de taxia visual predominadera, pero existe belatras formas, como as acusticas u sonoras (cancions), as olfactivas y as táctils (por medio de mimbracions), especialment frecuents entre os artropodos. En bels casos puede dar-se una combinación de dos u mas formas d'estímulo, a sobén secuencialment, mientres a parada.

## Se veiga tamién

*Seducción.
*Aparellamiento.
Alpes de Berchtesgaden

Os **Alpes de Berchtesgaden** (en bavaro *Berchtsgoana Oipn*, en alemán *Berchtesgadener Alpen*) son un grupo de montanyas d'o Alpes calizos septentrionals, que reciben o suyo nombre d'a ciudat comercial bavara de Berchtesgaden en o suyo centro.

## Localización
A cordelera ye amugada por o río Saalach a l'ueste y o Salzach a l'este. A suya tuca mas a o norte ye l'Untersberg a o sud de Salzburgo. A parti central d'os Alpes de Berchstesgaden perteneixe a o districto bavaro de Berchtesgadener Land, os extremos septentrional, oriental y meridional fan parti d'o estau de Salzburgo en Austria.

## Arredols
* *[[Monts Salzkammergut]]* a l'este.
* *[[Tennengebirge]]* a o sud-este.
* *[[Alpes Slate de Salzburgo]]* a o sud.
* *[[Alpes de Kitzbühel]]* al sud-ueste.
* *[[Loferer Steinberge|Loferer]] y [[Leoganger Steinberge]]* a l'ueste.
* *[[Alpes de Chiemgau]]* a o nord-ueste.

## Monts y lacos
O pico mas conoixiu d'os Alpes de Berchtesgaden ye o Watzmann, a tercera montanya en altura d'Alemania con 2.713 msnm. A cordelera comprende tamién a ladera d'Obersalzberg, a l'este de Berchtesgaden, tristament famosa por trobar-se-ie o domicilio d'Adolf Hitler, o Berghof. O suyo corazón ye o Königssee con a famosa iglesia de Sant Bertolomeu, parti d'o Parque Nacional de Berchtesgaden.

Atros picos prencipales incluyen:
*Hochkalter, 2,607 m.
*Großer Hundstod, 2,593 m.
*Funtenseetauern, 2,578 m.
*Hocheisspitze, 2,523 m.
*Hoher Göll, 2,522 m.
*Großes Teufelshorn, 2,361 m.
*Kahlersberg, 2,350 m.
*Stadelhorn, 2,286 m.

## Reserva d'a biosfera
Fa parti d'as reservas d'a biosfera d'a Unesco dende l'anyo 1990. Ye a unica reserva d'a biosfera de caracter alpín d'Alemanya. A reserva s'enampló en l'anyo 2010, y se le dió un nombre nuevo, *Berchtesgadener Land Biosphere Reserve* en anglés, ye decir "Reserva d'a biosfera de Berchtesgadener Land" incluyindo asinas toda a redolada de Berchtesgaden. Como consecuencia d'a suya amplaria, en a Zona 3 u "Zona de Transición" viven dica 103.000 personas.

## Referencias
* Heinrich Bauregger: *Berchtesgadener Land*, Rother Wanderführer, Bergverlag Rother München, ISBN 978-3-7633-4226-6
* Bernhard Kühnhauser: *Berchtesgadener Alpen*, Rother Alpenvereinsführer alpin, Bergverlag Rother München, ISBN 978-3-7633-1127-9  erscheint im Oktober 08 

## Vinclos externos

*  Touren und Gipfel en los Alpes de Berchtesgaden en steinmandl.de
*  Parque nacional de Berchtesgaden
*  Municipio de Berchtesgaden
*  Berchtesgadener Land
*  Berchtesgadener Alps
*  Galería de fotos
*  Alpinklettern in den Berchtesgadener Alpen
*  Mountain Tour in the Berchtesgadener Alps
Pavo

O zoonimo **pavo** puede fer referencia a:

* ***[[Pavo (chenero)|Pavo]]***. Un chenero d'aus *[[Galliformes]]* nativas d'o sudest asiatico.
** ***[[Pavo cristatus]]***. O dito pavo reyal en aragonés, especie adintro d'ixe chenero.
** ***[[Pavo muticus]]***. O pavo reyal verde u pavo imperial.
*O ***[[Meleagris gallopavo]]*** u **pavo**.
** O ***[[Meleagris gallopavo domesticus]]*** u **pavo**, a variant domestica de l'anterior.
*En textos medievals, a sobén atras especies no identificables de *Galliformes* de mida gran.

## Cheografía
***[[Pavo (Cheorchia)]]**. Una ciudat d'o Estato de Cheorchia, en Estaus Unius.

## Astronomía
***[[Pavo (constelación)]]**. Una constelación de l'Hemisferio Sud.

## Referencias
Meleagris gallopavo

O **pavo**, **pavostre** u **tito** (, (L., 1758)) ye una especie d'au gallinacia d'a familia d'as fasianidas natural d'America d'o Norte, que habita en as selvas d'os Estaus Unius y Mexico.

A especie ye conoixida mas que mas por os eixemplars domesticos, conoixitos como pavos, criatos en gran cantidat y diferents variedaz en tot lo Mundo pa l'alimentación humana. As poblacions montesinas que encara existe en Norteamerica reciben o nombre vernaclo de "guajolotes" en espanyol mexicano (d'a luenga náhuatl <*[[:nah:Huehxolotl|huehxolotl]]*, de <*hua*, «selva», y <*xólotl*, «gallo», en o sentito de «gallo de selva»).

## Descripción

Os pavos son aus terrestres de gran mida, que pueden volar distancias curtas pero se gosan desplazar por tierra, caminando. Tienen un plumache griso plomo, nacrato, con brilluras iridescents en o papo, dorso y alas. As plumas remeras (d'as alas) pueden estar mas u menos blancas, u tener macas blancas con un disenyo regular. As timoneras, d'a coda, son bicolors en griso y blanco en as puntas. Muitos eixemplars masclos tienen un grupet de plumas filamentosas, como plumallo, en o peito.

A cabeza y a parte distal d'o cuello son despulladas, sin plumas, y de color royisca. Os masclos tienen tamién a cara, a redol d'o pico y os uellos, mas azuladeta a partir d'a madureza sexual.

Tiene carunculas distendibles que en especial os masclos unflan mientres fan a parada nupcial. A caruncla d'a parte superior d'o pico recibe o nombre de «moco» y ye a mas distendible.

## Comportamiento reproductivo

Os pavos son animals gregarios tot l'anyo. Manimenos, en a temporada reproductiva se gosan aplegar en claros y pratos a on que os masclos executan una exhibición nupcial que, en aragonés, se conoix como «fer a rulet».

As pavas s'ocupan solas d'a construcción d'es niedos y de meter y guardar as cobatas, que consisten normalment en de 5 a 8 uevos blancos, d'a mida d'un uevo d'anade. Como todas as gallinacias, os pavos son aus nidifugas.

As pavas son conoixidas por estar mais devotas de sus polletz, a os qui guardan y defienden mas que muitas atras aus de corral. Iste comportamiento tan protector s'aprofeita a sobén ta fer-las fer de nodrizas de belatras especies, pus pareixito a como pasa con as aucas se diz que no conoixen ni cuántos uevos coban nian si sus fillos son pavos u no. Por ixa razón, a sobén se le mete uevos d'atras gallinacias (encara entre es suyos propios) y se les fa incubar-los: cuan os pollez amaneixen es crían a toz por igual.

## Referencias

## Vinclos externos
El espinazo del diablo

***El espinazo del diablo*** (títol orichinal en castellano, en aragonés ***L'esquinazo d'o diaple***) ye una cinta mexicano-espanyola de cine de terror y cine de fantasía producida por *[[Producciones El Deseo]]*, d'os chirmans Almodóvar, y dirichida por Guillermo del Toro seguntes un guión d'él mesmo, Antonio Trashorras y David Muñoz, con una banda sonora orichinal de Javier Navarrete y una dirección de fotografía de Guillermo Navarro. Fue estrenada en l'anyo 2001, y en o suyo elenco incluye a destacaus actors como Eduardo Noriega, Marisa Paredes, Federico Luppi, u Irene Visedo.

## Se veiga tamién
* Cine en 2001.
* Cintas de 2001.

## Referencias

## Vinclos externos
*  ''El espinazo del diablo'' en IMDb.
Animal montesino

Un **animal montesino** u **montesín** ye un eixemplar salvache d'una especie por demés domestica, u d'a cual a mayoría d'os eixemplars son domesticos, como por eixemplo o gato montesino en relación a o gato domestico (toz dos fan parte d'a mesma especie: *[[Felis silvestris]]*).

Por extensión, popularment s'ha adhibito l'adchectivo «montesino» a o nombre popular de cualques especies enterament salvaches pero emparentadas u que tienen una apariencia fisica que recorda a belatras domesticas, como as crapas montesinas u o gallo montesino, que no tienen variants domesticadas.

O concepto analogo entre as plantas ye una planta borde.

## Referencias

## Se veiga tamién

*Planta borde.
Fra Angelico

**Giovanni da Fiesole**, conecido como **Fra angelico**, naixito de Vicchio, (ciudat metropolitana de Florencia, Toscana, Italia) o 1395 y muerto en Roma (Provincia de Roma, Lazio, Italia) o 18 de febrero de 1455, estió un pintor italiano d'o Renaiximiento.

## Galería

Imachen:La Anunciación, de Fra Angelico.jpg|La Anunciación.
Imachen:Fra Angelico - Saint Dominic Adoring the Crucifixion - WGA00562.jpg|Crucixión
Imachen:Fra Angelico 042 adjusted.jpg|Trasfigurazión.


Imachen:Angelico, cappella di san brizio 02.jpg|Cristo giudice.
Imachen:Armadio degli argenti, 03.jpg|Armadio degli Argenti.
Imachen:Fra Angelico 001.jpg|Pala di Fiesole.


## Vinclos externos
Luengas altochermanicas centrals orientals

As **luengas altochermanicas centrals orientals** u **alto alemán central oriental** (en alemán *Ostmitteldeutsch*) son un subgrupo de dialectos no francicos de l'alemán central, fendo parti asinas d'as luengas altochermanicas. L'actual alemán estándard como una variedat altochermanica s'ha desarrollau entre l'alto alemán central oriental (mas que mas l'alto saxón gracias a la promoción de Johann Christoph Gottsched) y o franco oriental. Os dialectos de l'alto alemán central oriental se charran prencipalment en Alemanya Central y partis de Brandemburgo, y yeran charraus d'antis mas tamién en Silesia y en Bohemia.

## Dialectos
As luengas altochermanicas centrals orientals se charran en gran parti de l'aria cultural conoixida actualment como Alemanya Central (*Mitteldeutschland*). Se dividen en os siguients dialectos:
*Turinchián (*Thüringisch*)
*Alto saxón (*Obersächsisch*)
*Erzgebirgisch
*Baixo y alto lusacián (*Lausitzisch*)
*Brandemburgués/berlinés (*Südmärkisch*), diferent d'o dialecto marqués-brandemburgués d'o baixo alemán (*Markish*)
y amás:
*Silesián (*Schlesisch*) (cuasi extinto)
*Alto prusiano (*Hochpreußisch*) (cuasi extinto)

## Se veiga tamién
*Luengas altochermanicas centrals occidentals.

## Bibliografía
*  Keller, R. E. (1960) *German Dialects: phonology and morphology*. Manchester U. P.

## Referencias
Luengas altochermanicas centrals occidentals

As **luengas altochermanicas centrals occidentals** u **alto alemán central occidental** (en alemán *Westmitteldeutsche Sprachen*) son una subdivisión d'as luengas altochermanicas centrals perteneixients a las luengas altochermanicas. As luengas u dialectos que las forman son mas que mas francicos y comprenden buena parti d'o continuum renano situau a o sud d'a isoglosa marcada por a linia de Benrath, incluyindo as siguients subfamilias:
* **[[Franco central]]** (*Mittelfränkisch*)
** Franco ripuario (*Ripuarisch*), charrau en Renania d'o Norte-Westfalia (incluyindo o dialecto colonés), por a comunidat chermanofona de Belchica y en un chicot cantón a o sud d'a provincia neerlandesa de Limburgo.
** Franco moselán (*Moselfränkisch*) en Renania-Palatinato, Sarre y Francia (*francique mosellan*)
*** Luxemburgués (*Lëtzebuergesch, luxembourgeois*) en Luxemburgo, Belchica y Francia (*francique luxembourgeois*)
* **[[Franco renano]]** (*Rheinfränkisch*, *francique rhénan*) 
** Dialecto palatín (*Pfälzisch*, *francique palatin*), charrau en Renania-Palatinato
*** Franco lorenés (*Lothringisch*, *francique lorrain*) en a rechión francesa de Lorena
*** Alemán de Bucovina (*Bukowinadeutsch*) en Bucovina (extinto)
*** Alemán de Pennsilvania (*Pennsylvaniadeutsch*) en as comunidaz historicas d'America d'o Norte, especialment en Pennsilvania.
*** Hunsrückisch riograndense
** Hessián (*Hessisch*) en Hesse y a rechión de Hesse renano en Renania-Palatinato
*** Hessián septentrional (*Nordhessisch*)
*** Hessián central (*Mittelhessisch*)
*** Hessián oriental (*Osthessisch*)

D'atra man a o sud y sud-este d'istas arias lingüisticas existen dialectos u luengas de transición enta l'alto alemán superior. Ista aria de transición entre l'alto alemán central y l'alto alemán superior ye representada por o franco meridional y o franco oriental, dialectos ditos erroniament *francicos* por charrar-se prencipalment en Franconia.

L'alto alemán central occidental yera charrau en muitos lugars d'America, como por eixemplo en Amana (Iowa).

## Se veiga tamién
*Luengas altochermanicas centrals orientals
Pietro Perugino

**Pietro Perugino** (**Pietro di Cristoforo Vannucci**), naixiu de Città della Pieve (Estaus Pontificios, hue en a provincia de Perugia, Umbria, Italia) o 1448 y muerto en 1523 en Perugia (Estaus Pontificios, hue provincia de Perugia, Umbria, Italia), estió un pintor italiano d'o Renaiximiento.

## Galería d'imáchens

Imachen:Pietro Perugino cat06.jpg|
Imachen:Pietro Perugino cat07.jpg|
Imachen:Pietro Perugino - Baptism of Christ - Sistine Chapel - cat13a.jpg|*O baptismo de Cristo*.


Imachen:Perugino, consegna delle chiavi 01.jpg|*Consegna delle chiavi*.
Imachen:Perugino, pala di vallombrosa.jpg|*Pala di Vallombrosa*.
Imachen:Perugino, prudenza e giustizia 02.jpg|


## Vinclos externos
Eurocup Basketball 2015-16

A **Eurocup Basketball 2015-16** ye a catorcena edición d'a Eurocup Basketball, segunda competición europea de basketbol masculín organizata por l'ULEB.

## Formato
En ista edición, como l'anyo anterior, 36 equipos chugan a primera fase, dividita en dos conferencias (este y ueste).

En *Regular Season* (Primera Fase) bi ha seis grupos de seis equipos, d'os cuals cuatro se clasifican ta a fase de *Last 32* (32 zagueros) con ueito equipos no clasificatos ta o *Top 16* d'a Euroliga 2015-16. Os 32 equipos son dividitos en ueito grupos de cuatro clubs, y dende a cual pasan ta a fase final.

O campión d'a competición chuga a Euroliga de l'anyo siguient.

## Equipos participants
O 6 de mayo de 2015 a Euroleague Basketball anunció a distribución d'os equipos, y os equipos estieron confirmatos o 29 de chunio.

Os numeros entre parentesis son o suyo lugar en a suya competición local.
;Notas
**WC:** Bi ha nueve equipos con una *Wild Card* ta chugar en a Eurocup 2015-16.

**FIBA:** Proximus Spirou, Avtodor Saratov y Szolnoki Olaj cambian a VEF Rīga, PGE Turów y Juventus por fallos en o proceso de rechistro en a competición y chugarán en a FIBA Europe Cup. EWE Baskets y MHP Riesen Ludwigsburg cambian a ČEZ Nymburk y Telenet Oostende por fallos en o proceso de rechistro en a competición y chugarán en a FIBA Europe Cup

### Por liga
Os equipos participans en a *Regular season* son 36.

## Sorteyo
O sorteyo d'a Eurocup 2015-16 estió o 9 de chulio de 2015 circa d'as 12:00 horas (CEST) y s'emitió en direuto por o portal d'internet Euroleague.net y por a televisión de bels países europeus.

Os equipos estieron ficatos en seis caixas de cuatro equipos seguntes o *ranking de clubs*, o cual tien en valor a suya participacions en competicions europeas.  
Dos equipos d'o mesmo país no pueden estar en o mismo grupo d'a Fase Regular. Por isto, a Liga ABA ye un unico país.

;Conferencia Este

;Conferencia Ueste

;Notas
**<sup>†</sup>:** Por chugar en a suya liga, istos son os puntos minimos otorgatos.

## Primera fase
### Grupo A

### Grupo B

### Grupo C

### Grupo D

### Grupo E

### Grupo F

## Referencias
Franco d'a val d'Itz

O **franco d'a val d'Itz** (en alemán *Itzgründisch*) ye un dialecto franco d'o Main clasificau entre as luengas altochermanicas que fan parti d'o grupo franco oriental. Ye charrau en a val d'Itz (en alemán *Itzgrund*) y en as chicotas vals formadas por os afluyents d'iste río: o Grümpen, o Effelder, o Röthen/Röden, o Lauter, o Füllbach y o Rodach, amás d'as vals de Neubrunn, Biber y l'alto Werra y en a val d'o Steinach. Ya que ista ye una zona de dificil acceso, isolada dica zaguerías d'o sieglo XIX y dimpués mientres a división d'Alemanya, iste dialecto ha conservau muitas d'as suyas peculiaridaz lingüisticas dica hue. Os primers estudios cientificos d'o dialecto itzgründisch los fació o lingüista August Schleicher a metat d'o sieglo XIX.

## Vinclos externos
*  Itzgründisch (Friedrich-Schiller-Universität Jena) (incluyindo o mapa con as mugas lingüisticas)
*  Mundartlexikon auf Itzgründisch (diferencias entre as localidaz d'Effelder y Rauenstein)
*  Discussions in the Sonneberger dialect
*  Itzgründisch by Subject
Franco central

O **franco central** (en alemán *Mittelfränkisch*) ye un grupo formau por os siguients dialectos de l'alto alemán central occidental:
* Ripuario (charrau en o estau alemán de Renania d'o Norte-Westfalia, a l'este de Belchica, y o sud-este d'a provincia neerlandesa de Limburgo)
* Moselán (charrau en os estaus alemans de Renania-Palatinato y Sarre, en a parti oriental de Belchica y en a Lorena francesa)
* Luxemburgués (charrau en Luxemburgo y en as arias adchacents de Belchica y Francia)
O luxemburgués gosa incluyir-se como un subdialecto d'o franco moselán, encara que a vegadas se clasifica en un grupo deseparau. A Comunidat Chermanofona de Belchica comprende tanto o dialectos francos moselans como ripuarios. Os dialectos d'o franco central fan parti d'o continuum d'as luengas renanas y muga con as luengas baixofrancas a o nord-ueste y con o franco renano a o sud-este.

Igual que o limburgués, o franco central ye una luenga con accento tonal.

No s'ha de confundir l'aria en que se charra o franco central con a provincia bavara de Franconia Meya, a on se charran dialectos d'o franco oriental.

## Se veiga tamién
*Baixo franco
*Alto franco
Borde (desambigación)

**Borde** (d'o latín <*BURDU*, posiblement a traviés d'o catalán <*bord*) ye un adchectivo que significa impropio u ilechitimo. Se puede trobar en a suya forma femenina **borda** y puede fer referencia a:

* **[[Fillo borde]]**. Un fillo teniu difuera d'o matrimonio.
* **[[Planta borde]]**. A planta que pertenece a una especie domestica pero creix en estau silvestre.
** *[[Pinus halepensis]]*, que tiene por un d'os suyos nombres vernaclos o de «pin borde».
** Diferents especies d'o chenero *[[Sorbus]]*, que reciben o nombre de «cerolleras bordes».
** A serba u popularment «cerolla borde». Os fruitos d'os diferents árbols debantditos.

## Toponimia
En catalán y occitano puede estar o plural de borda (*bordes* y *bòrdes*, respectivament), y en francés ye a forma singular d'ista palabra (*borde*). 
* **[[Es Bòrdes]]**. Municipio d'a val d'Arán, comarca occitana que fa parte de Catalunya. 
* **[[Bordes (Altos Pireneus)]]**. Comuna occitana d'o departamento francés d'Altos Pireneus.

## Se veiga tamién
* Borda (desambigación).

## Referencias
Borda (desambigación)

Una **[[borda]]** u **buerda** (puet estar que d'o franco <*bord*, «tola») ye cualsiquier edificación que s'emplega en agricultura u ganadería ta guardar animals u cosas y tiene planta cuadrada u rectangular, de pocos metros cuadratos, y sin trestallos interiors en planta. As bordas gosan estar feitas de materials rusticos y autoctonos, como a piedra, a madera y as lenastras.

Derivato d'istas edificacions, a parola «borda» puede fer referencia a:

## Toponimia

***[[A Buerda]]**. Municipio aragonés en a comarca de Sobrarbe y a provincia de Uesca. 
***[[Bòrdas]]**. Comuna occitana d'o departamento francés d'os Pireneus Atlanticos, districto de Pau (Bearn). 
***[[Arrica-Bòrdas]]**. Comuna occitana en o departamento francés d'os Pireneus Atlanticos, districto de Pau (Bearn).
***[[Vier-Bordes]]**. Comuna occitana en o departamento d'Altos Pireneus, districto d'Argelèrs de Gasòst (Bigorra).
***[[Eras Bòrdas de Ribèra]]**. Comuna occitana en o departamento francés d'Alta Garona, districto de Sent Gaudenç.

## Se veiga tamién

*Borde (desambigación).
*Bordes.

## Referencias
Planta borde

:*Iste articlo tracta sobre as plantas bordes. Ta atros emplegos d'a parola «borde», se veiga *'Borde (desambigación)**.''

Una **planta borde''' ye un eixemplar de planta de cualsiquier especie domestica u que a mayoría d'a chent entiende como domestica que, por contra de cómo a resta d'as de la suya especie, se troba en estau silvestre u asilvestrada.

D'una manera muit pareixida a o que pasa con as especies d'animals que reciben l'apelativo de «montesins», l'adchectivo «borde» u «borda» tamién s'emplega en os nombres populars de muitas plantas que recordan u son familiars cercanas d'especies domesticas bien conoixidas, mesmo sin estar eixemplars d'a mesma especie exacta.

## Se veiga tamién

*Animal montesino.

## Referencias
Cerolla

:*Iste articlo tracta sobre as cerollas, que son os fruitos de [[Prunus domestica]]. Ta atros emplegos de «cerolla» se veiga *'Cerolla (desambigación)**, y ta «pruna» se veiga **Pruna (desambigación)**.''


A **cerolla** u **acerolla** (de l'[[Idioma arabe|arabe]]  ''azza’rúra''), que tamién se conoix en [[Aragón]] con variants d'iste nombre como **ciruella** (d'o [[latín]] ''cereŏla''), ye principalment a [[fruita]] comestible d'a [[Prunus domestica|cerollera domestica]] (''Prunus domestica''), un [[árbol fruitero]] extensament cautivato ta producir-las. En a [[comarcas d'Aragón|comarca]] de [[Ribagorza]] y tamién en bels nuclios que i son colindants, en a [[Cinca Meya]] y o [[Semontano de Balbastro]], se documenta o nombre **pruna*' (lat. *pruna*).

Botanicament, a cerolla ye una [[drupa]] con [[endocarpo]] duro (o [[ruello (fruita)|ruello]]) y un [[mesocarpo]] tovo y sucoso, rico en [[glucidos]]. As cerollas contienen [[sorbitol]], o que las fa tener propiedaz laxants si se'n consume masas.

En l'actualidat, y como a cerollera ye un árbol domesticato dende l'antigüidat, se'n conoix y se'n tien descritas una multitut de variedaz comercials; una d'as mas populars ye a [[cerolla claudia|claudia]]. En os [[Balcans]] s'elabora una bebita destilata a partir d'as cerollas.

== Variedaz comuns en Aragón ==
*[[Cascabillo (fruito)|Cerollico u cascabillo]]. Cerolla [[planta borde|borde]].
*[[Cerolla claudia|Claudia]].
*[[Cerolla sanchuanera|Sanchuanera]].
*[[Cerolla zaragozí|Zaragozí]].

== Se veiga tamién ==
*[[Serba]].
**Sorbus*.
**Prunus''.

## Notas


## Referencias
Cerolla (desambigación)

**Cerolla** (d'o latín <*CEREŌLA (PRUNA)*, literalment «cerolla de cera»), que en aragonés tiene variants documentadas como **acerolla**, **cerolda**, **acerolda**, **cirolla**, **acirolla**, **ciruela**, **ceruella** u **ciruella**, ye un fitonimo que designa a diferents tipos de fruitos comestibles retondos, de nomás de 7&nbsp;cm de diametro, sabor zucrada y colors entre amarelliscas y royiscas cuan son maduros.

Cerolla puede fer referencia a:

*En o chenero *[[Prunus]]*:
**O fruito de *[[Prunus domestica]]*. O que mas a sobén se conoix como cerolla.
*En o chenero *[[Sorbus]]*.
**O fruito de *[[Sorbus domestica]]*, que ta distinguir-lo de l'anterior se puet especificar como «cerolla de huerto».
**O fruito de *[[Sorbus aucuparia]]*, propiament una serba, que bellas vegadas se documenta como «cerolla borde».

## Se veiga tamién

*Cerollera.
*Serba.

## Referencias
Luengas baixofrancas

As **luengas baixofrancas** son un grupo de luengas chermanicas occidentals charradas en os Países Baixos, o norte de Belchica (Flandres), en os departamentos d'o norte de Francia, en l'ueste d'Alemanya (Baixo Rin), asinas como en Surinam, Sudafrica y Namibia y que orichinalment descienden d'o franco antigo. Son prou relacionadas con o baixo saxón.

## Árbol de familia
Actualment l'aria que ocupaban as luengas baixofrancas en Europa s'ha iu reducindo. O Flandres francés s'ha tornau cada vegada mas francofono mientres o zaguer sieglo. A Rechión de Bruselas-Capital ye oficialment bilingüe, encara que de mayoría francofona. En Alemanya, o baixo franco nomás existe en os dialectos baixorenanos.
* Neerlandés.
** Flamenco occidental.
** Flamenco oriental.
** Zelandés.
** Holandés.
** Brabantín.
** Guelderico meridional.
** Limburgués.
* Baixo renano.
* Afrikaans.

## Se veiga tamién
* Luengas francas.
* Istaevones.
* Neerlandés medieval.
Duccio di Buoninsegna

**Duccio di Buoninsegna**, naixito de Siena en 1255 y muerto en Siena en 1319, estió un pintor italiano d'a Edat Meya.

## Vinclos externos
Participio present en bavaro

O **participio present en bavaro** (*Partizip Präsens*) u **participio I** (*Partizip I*) ye una d'as formas impersonals d'o idioma bavaro. O participio present se comporta como un adchectivo, por o que puet declinar-se u no fer-lo cuan fa una función no atributiva, u como un adverbio.

Cuan se fa servir en bavaro como un adchectivo ye equivalent en aragonés a un adverbio de modo, mientres que cuan se fa servir en bavaro como adverbio equivale muit a sobén a o cherundio en aragonés. En bels casos se puet fer servir en bavaro o participio present como adchectivo atributivo, alavez como o cherundio no puet estar adchectivo en aragonés se traducirá o participio present con una frase relativa.

## Formación d'o participio present
O participio present se forma en bavaro emplegando o sufixo *-àd*:

## Emplego d'o participio present
### Actividat u cualidat
A diferencia de l'alemán en que se pueden derivar participios presents de toz os verbos, en bavaro bi ha muitos verbos en os que no existe o participio present. Asinas en bavaro no se puet emplegar un participio present cuan fa referencia a una actividat como en os siguients casos en que ye incorrecto o suyo uso:

Sí que s'emplega cuan ye una cualidat d'o substantivo a o que acompanya, por eixemplo en:

Existen manimenos verbos ta os que o participio present existe, pero se puet fer servir nomás cuan se fa servir ta expresar una cualidat d'o substantivo, por eixemplo *dragàd* (de *levar*):

En iste zaguer caso *drågàdà* no ye una propiedat u cualidat de l'hombre, sino que fería referencia a l'actividat que fa en ixe inte, alavez l'uso ye incorrecto.

## Bibliografía
* *"Bairische Grammatik"*. Ludwig Merkle. Hugendubel. Múnich, 1975. ISBN 3-88034-127-3
Prunus domestica

A **ciruellera** u **cirollera** (  (L., 1753)), tamién dita **prunera** u **perunera** ye un árbol fruitero d'o chenero *[[Prunus]]*, en a familia d'as rosacias y subfamilia d'as amigdaloidias (linache d'as almendreras), cautivau mas que mas por o suyo fruito comestible: a cerolla.

O chenero *Prunus*, a lo cual a ciruellera pertenece, ha seu obchecto de reclasificación recient por o gran numero d'especies que concabeba; a presencia de muitas d'as cuals se debeba a la laxitut d'os caracters especificos con que s'heba descrito anteriorment o taxón. A ciruellera, d'o suyo fruito dimana o nombre d'o chenero (lat.  u **CEREOLARIU*>, y iste de 
Imachen:Plum tree flowering Nagarkot Nepal - 3.jpeg|Florada.
Imachen:Plum wood (with olive oil, polished).jpg|Madera.
Prunus domestica_coupe_MHNT.jpg | *Prunus domestica* 
Imachen:Plums hanging.jpg|Cerollas royas.
Imachen:Wegierka Zwykla1.jpg|Cerollas moradas.
Imachen:Greengages.jpg|Cerollas claudias.
Imachen:Mirabellen.jpg|Cerollas mirabellas.


## Notas


## Referencias

## Vinclos externos
Luengas anglo-frisonas

As **luengas anglo-frisonas** son un grupo de luengas chermanicas occidentals que se dividen entre as luengas anglicas y as luengas frisonas.

As luengas anglo-frisonas se distinguen d'atras luengas chermanicas por cuantos cambios foneticos: a lei d'as nasals aspirants ingvaeonicas, a frontalización anglo-frisona, y a palatalization d'a : 
*En anglés "queso" ye *cheese* y en frisón occidental *tsiis*, pero en neerlandés ye *kaas*, en baixo alemán *Kees* y en alemán *Käse*
*En anglés "ilesia" ye *church* y en frisón occidental *tsjerke*, pero en neerlandés ye *kerk*, en baixo alemán *Kerk*, *Kark* y en alemán *Kirche*

As primeras comunidatz de fablants d'as luengas anglo-frisonas y d'o saxón antigo viviban muit amanadas, formando una mesma aria lingüistica y compartindo asinas bellas caracteristicas que d'atra traza serían nomás tipicas d'as luengas anglo-frisonas. Manimenos, atamas d'os suyos oríchens comuns, l'anglés y o frisón han diverchiu prou, mas que mas debiu a las muitas influyencias norrenas y francesas en l'anglés y a las tamién grans influyencias d'o neerlandés y o baixo alemán en o frisón. O resultau ye que actualment o frisón tien a-saber-los elementos en común con o neerlandés y os dialectos baixoalemans adchacents, fendo asinas de puent en o continuum dialectal chermanico occidental, mientres que l'anglés tien mayors influyencias norrenas y no chermanicas que a resta de luengas chermanicas continentals.

## Árbol de familia
As luengas anglo-frisonas se pueden clasificar como:
* Anglicas
**Anglés
**Anglico escocés
**Yola y fingalés (os dos extintos)
*Frisonas
**Frisón occidental
**Frisón oriental
**Frisón septentrional

## Referencias

## Se veiga tamién
* Luengas altochermanicas.
* Luengas baixofrancas.
Piet Mondrian

**Piet Mondrian**, naixito d'Amersfoort (Provincia d'Utrecht, Países Baixos) o 7 de marzo de 1872 y muerto en Nueva York (Nueva York, Estaus Unius) o 1 de febrero de 1944, estió un pintor neerlandés, establidor d'a revista *[[De Stijl]]*, a on esposaba as suyas teorías sobre l'arte abstracto. Encara que prencipió a suya obra pictorica en estilo naturalista, dende 1916 pasó a l'arte abstracto, ta luego convertir-se en un pintor d'o Neoplasticismo.

## Vinclos externos
Linia de Benrath

A **linia de Benrath** (en alemán *Benrather Linie*) ye, en lingüistica alemana, a isoglosa *maken-machen*. Ye tradicionalment emplegada ta distinguir as variedaz de l'alto alemán d'as d'o baixo alemán. A linia va dende Benrath (barrio de Düsseldorf) y Aachen a l'este d'Alemanya, dica Frankfurt an der Oder en l'aria de Berlín y Dessau.

A segunda mutación consonantica (entre os sieglos III y IX dC), en as primeras tres fases d'a cual no facioron parti os dialectos baixo alemans, afectó a las variedaz meridionals d'o continuum dialectal d'as luengas chermanicas occidentals. L'impacto d'a mutación consonantica aumenta gradualment a mida que enantamos enta lo sud.

A linia de Benrath no marca l'efecto mas septentrional d'a mutación consonantica, ya que la linia de Uerdingen, u isoglosa *ik-ich*, caye mas enta o norte, y beluns d'os cambios perifericos asociaus con a mutación afectaron a lo baixo alemán.

## Se veiga tamién
* Linia d'Espira.
* Linia de Uerdingen.
* Weißwurstäquator.

## Vinclos externos
*  Variedatz de l'alemán.
*  Mapas d'a línia de Benrath.
Isoglosa

Una **isoglosa** (d'o prefixo griego *iso-* "igualdat" y de *glossa*, *γλῶσσα*, "luenga") ye una linia imachinaria que desepara dos arias cheograficas que se distinguen por un rasgo dialectal concreto, ya sía de tipo fonolochico, lexico u de belatra mena.

As isoglosas no se reconoixen necesariament en divisions d'o territorio basadas en a orografía ni en as administrativas, encara que istas dos divisions haigan puesto incidir en o suyo perfil. Cuan diversas isoglosas tienen un recorriu parellano se charra de "faixo d'isoglosas".

Ye frecuent observar l'uso poco riguroso d'o termin *isoglosa* ta designar as linias que deseparan luengas y dialectos. Dende o punto d'envista lingüistico, manimenos, a sobén no ye posible definir-la con exactitut, ya que s'entiende comunment una luenga como un conchunto de dialectos mutuament intelichibles. Ya que, por un regular, a intelichibilidat entre arias cheograficas ye un fenomeno gradual, puet estar imposible dende o punto d'envista lingüistico deseparar variedaz como as luengas, lo que en no pocos casos orichina decisions basadas en afinidaz politicas y culturals.

Asinas, se diz *isoglosa prencipal* aquella que coincide con o numero mas gran d'isoglosas y ye marcada como isoglosa lingüistica u dialectal.

## Se veiga tamién

## Referencias
Cascabiello

:*Iste articlo tracta sobre os cascabillos, instrumentos sonoros. Ta atros emplegos de «cascabillo» se veiga *'Cascabillo (desambigación)**.''

O **cascabiello**, **cascabillo** u **cascabel*' (d'o [[latín vulgar]] < *cascabĕllus'') ye una esfera de metal vueda por adintro, con una fendedura, en l'interior d'a cual i hai unatra esfera metalica mas chicorrona y maciza. A esfera exterior tiene una fendedura que fa posible a resonancia d'o conchunto, tot producindo un sonito caracteristico cuan as dos esferas impactan entre sí, en bater-las.

En aragonés, os cascabiellos de mida chiqueta (mas que mas cuan se son agrupatos en un solo instrumento) reciben o nombre de tringolas.

## Notas


## Referencias

## Vinclos externos
Cascabillo (desambigación)

Un **cascabillo** (d'o latín vulgar < **cascabĕllus*, un tipo de caserola) ye una esfera de metal vueda por adintro que contiene unatra boleta de metal en l'interior y produz un soniu agudo cuan se bate.

En relación con isto, a parola «cascabillo» puede fer referencia a:

***[[Cascabiello|Cascabillo]]**. A dita esfera de metal sonora. 
***[[O Cascabillo]]**. Una danza popular d'a comarca de Sobrarbe.
***[[Cascabillo (fruito)]]**. O fruito comestible, d'o tipo d'as cerollas, que producen diferents especies silvestres d'o chenero *[[Prunus]]*.
****[[Crotalus]]***. O chenero zoolochico a lo que pertenecen as ditas «sirpients de cascabel».

## Referencias